П Р О Т О К О Л   № 15
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 03.08.2022 г. 

Днес, 03.08.2022 г. /сряда/, от 09.45 часа, се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                      Стефан Петров 

На заседанието присъства експертния сътрудник на комисията Стефка Тодорова – главен експерт-съдебна администрация – отдел ЧРАОКИ, АВСС.

Д Н Е В Е Н   Р Е Д:

1. ОТНОСНО: Предложение рег. индекс № ВСС-11376/02.08.2022 г. от председателя на Върховния административен съд относно провеждане и процедури/обществени поръчки по реда на Закона за обществените поръчки и даване на съгласие за сключване на граждански договор с външен експерт – юрист за участие в комисии за извършване подбор на кандидатите и участниците, разглеждане и оценка на офертите, в процедурите, провеждани от ВАС.
Откритите процедури за обществени поръчки и предстоящите такива са с предмет:
- Развитие и поддръжка на единна деловодна информационна система /ЕДИС/ на административните съдилища в Република България.
- Доставка и монтаж на 6 броя бунгала и обслужваща сграда в ПБ Бели Искър.
- Текущ ремонт на обекти, предоставени за стопанисване на Върховния административен съд.
Необходимите средства за изплащане на възнаграждение за външен експерт – юрист са налични по бюджета на Върховния административен съд.

КОМИСИЯ „СЪДЕБНА АДМИНИСТРАЦИЯ“ КЪМ  ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
    РЕШИ:

1.1. ДАВА СЪГЛАСИЕ председателя на Върховния административен съд, във връзка с провеждане и процедури/обществени поръчки по реда на Закона за обществените поръчки, да сключи граждански договор с външен експерт – юрист за участие в комисии за извършване подбор на кандидатите и участниците, разглеждане и оценка на офертите за откритите процедури за обществени поръчки и предстоящите такива с предмет:
- Развитие и поддръжка на единна деловодна информационна система /ЕДИС/ на административните съдилища в Република България.
- Доставка и монтаж на 6 броя бунгала и обслужваща сграда в ПБ Бели Искър.
- Текущ ремонт на обекти, предоставени за стопанисване на Върховния административен съд.
1.2. Изпраща решението на комисия „Бюджет и финанси“, за сведение.

ПРЕДСЕДАТЕЛ 
НА КОМИСИЯТА:       /п/
			ГЕРГАНА МУТАФОВА

          ЧЛЕНОВЕ: 
                                    /п/
     КАЛИНА ЧАПКЪНОВА 
                                            
                                                 /п/
                                             СТЕФАН ПЕТРОВ